ये ठहरें हैं सर्किट हाउस में
सर्किट हाउसफुल, वेटिंग में वीवीआईपी
थ्री से लेकर फाइव स्टार होटल में भी फुल बुकिंग
आने वाले दिनों में इनकी बुकिंग
सर्दीकी छुट्टियों मेंं परिवार के साथ उदयपुर घूमने के लिए कई वीवीआईपी से लेकर वीआईपी तक इस समय सर्किट हाउस में ठहरने के लिए वेटिंग में हैं। यहां 27 कमरे हैं और सभी 31 दिसम्बर तक फुल हैं। हाईकोर्ट जज, आईएएस सहित करीब 29 वीआईपी तो ऐसे हैं जिन्हें सर्किट हाउस में रूम नहीं मिला है, क्योंकि इनसे पहले यहां ठहरने के लिए राज्य और केन्द्रीय मंत्रियों को प्राथमिकता दी जा रही है। वजह ये भी है कि यहां 20 दिसम्बर से ही राज्यपाल कल्याण सिंह चौहान और उनके साथ 24 लोगों की टीम ठहरी हुई है। इसके अलावा 4 प्रशिक्षु आईएएस पहले से रुके हुए हैं। इन दिनों स्कूलों में छुट्टी है, ऐसे में उच्चाधिकारी अपने परिवार के साथ यहां नवबर्ष और क्रिसमस सेलिब्रेशन मनाने के लिए रहे हैं।
सर्किट हाउस ही नहीं, बल्कि शहर में इन दिनों छोटी श्रेणी से लेकर थ्री स्टार और फाइव स्टार होटल्स महीनेभर पहले से ही बुक है। नववर्ष का जश्न मनाने के लिए यहां देशी ही नहीं, बड़ी संख्या में विदेशी टूरिस्ट भी रहे हैं। सिटी पैलेस, फतहसागर, पिछौला, सहेलियों की बाड़ी और सज्जनगढ़ जैसे प्रमुख पर्यटन स्थलों पर इस समय बड़ी संख्या में टूरिस्ट घूमने पहुंच रहे हैं।
> 25 दिसम्बर कोबिहार के अजजा-जजा मंत्रालय के मंत्री संतोष कुमार निराला आएंगे।
>26दिसम्बर कोरेलवे बोर्ड के चेयरमैन ए.के. मित्तल आएंगे।
>27दिसम्बर कोकेन्द्रीय जनजाति मंत्री मनसुख भाई असावा आएंगे।
>30दिसम्बर कोपटना हाइकोर्ट जज ज्योति शरण आएंगी।
राज्यपाल के साथ उनके ओएसडी अजयशंकर पांडेय, एसीडी सुरेन्द्र कुमार, सीनियर (फिजिशियन) डॉक्टर डॉ. राजीव सोनी, नर्सिंग अधीक्षक सैयद अब्दुल, पीएसओ सहित एस्कॉर्ट पायलट की पूरी टीम है। इसके अलावा 1-1 फोटो ग्राफर, कुक, बटलर और अटेंडेंट भी टीम में हैं। इसके अलावा कृषि मंत्री प्रभुलाल सैनी, ऊर्जा मंत्री पुष्पेंन्द्र सिंह, मोटर गैराज मंत्री जीतमल खांट, पोस्टल सर्विसेज की चेयरमैन काबरी बनर्जी, जस्टिस संदीप मेहता और आईएएस अभिषेक चौधरी के लिए सर्किट हाउस में ठहरने के लिए गुरुवार को रूम बुक रहे। इनमें से हालांकि कई पहुंचे ही नहीं।
hin_Deva hne_Deva bho_Deva hin_Deva hin_Deva hin_Deva awa_Deva awa_Deva awa_Deva hin_Deva hin_Deva